CELEX: 62017TN0475
Language: lt
Date: 2017-08-02 00:00:00
Title: Byla T-475/17: 2017 m. rugpjūčio 2 d. pareikštas ieškinys byloje Rogesa/Komisija

25.9.2017   
            
            
               LT
            
            
               Europos Sąjungos oficialusis leidinys
            
            
               C 318/17
            
         2017 m. rugpjūčio 2 d. pareikštas ieškinys byloje Rogesa/Komisija
   
   (Byla T-475/17)
   (2017/C 318/23)
   Proceso kalba: vokiečių
   
      Šalys
   
   
      Ieškovė: Rogesa Roheisengesellschaft Saar mbH (Dilingenas, Vokietija), atstovaujama advokatų S. Altenschmidt ir A. Sitzer
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. birželio 20 d. Komisijos sprendimą (subsidiariai – 2017 m. liepos 11 d. sprendimą) atmesti 2017 m. gegužės 29 d. pateiktą antrą ieškovės prašymą (Nr. 2017/1788) ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas grindžiamas tuo, kad yra tenkinamos teisės susipažinti su dokumentais įgyvendinimo sąlygos
               
                           —
                        
                        
                           Ieškovė nurodo, kad ginčijamu sprendimu pažeistas Reglamento Nr. 1367/2006 (1) 3 straipsnio pirmas sakinys, siejamas su Reglamento Nr. 1049/2001 (2) 2 straipsnio 1 dalimi, nes ji turi teisę susipažinti su prašomais dokumentais.
                        
                     
         
               2.
            
            
               Antrasis ieškinio pagrindas grindžiamas tuo, kad neturi būti taikomos Reglamento (EB) Nr. 1049/2001 4 straipsnyje numatytos išimtys
               
                           —
                        
                        
                           Ieškovė nurodo, kad prašomuose pateikti dokumentuose nėra jautrios komercinės informacijos, kaip tai suprantama pagal Reglamento (EB) Nr. 1049/2001 4 straipsnio 2 dalies pirmą įtrauką, ir kad bet kuriuo atveju egzistuoja viršesnis viešasis interesas.
                        
                     
                           —
                        
                        
                           Ieškovė taip pat nurodo, kad Reglamento (EB) Nr. 1049/2001 4 straipsnio 2 dalies antroje įtraukoje numatytas atsisakymo pagrindas, pagal kurį su dokumentu gali būti neleista susipažinti, jeigu jo atskleidimas gali pakenkti teismo procesui ir teisinėms konsultacijoms, taip pat netaikomas, nes Teisingumo Teisme pareikštas ieškinys C-80/16 (ArcelorMittal Atlantique ir Lorraine) yra beveik išspręstas 2017 m. liepos 26 d. sprendimu.
                        
                     
                           —
                        
                        
                           Be to, ieškovė nurodo, kad bet kuriuo atveju Komisija turėjo jai leisti susipažinti iš dalies, prireikus užtušuodama konfidencialius duomenis. Taigi Komisijos sprendimas taip pat prieštarauja Reglamento (EB) Nr. 1049/2001 4 straipsnio 6 daliai ir ESS 5 straipsnio 4 dalyje numatytam proporcingumo principui.
                        
                     
         
               3.
            
            
               Trečiasis ieškinio pagrindas grindžiamas Komisijos padarytu procedūros pažeidimu
               
                           —
                        
                        
                           Galiausiai ieškovė nurodo, kad pažeistas Reglamento (EB) Nr. 1049/2001 8 straipsnis. Nors terminas buvo pratęstas du kartus, paskutinį kartą neapibrėžtam laikotarpiui, ieškinio pareiškimo dieną nebuvo priimta jokio sprendimo dėl ieškovės antro prašymo, pateikto 2017 m. gegužės 29 d. Reglamento (EB) Nr. 1049/2001 8 straipsnyje numatyta galimybė pratęsti tik vieną kartą 15 darbo dienų, o ne galimybė pratęsti neapibrėžtam laikotarpiui.
                        
                     
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).
   
      (2)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, p. 13).